
Valsul cuvintelor 


- Versuri - 


soţiei mele 


„Dacă iubeşti pe cineva, dă-i libertate, lasă-l să zboare şi se va întoarce într-un timp... 
la tine. ” 


Despre cercetarea sinelui, cu dragoste”... 


Rareori am întâlnit la un poet o dorinţă mai puternică de 
autocunoastere, glisată de-alungul unei călătorii regressus ad-uterum: 
“Am vrut să ma cunosc/ dinainte de a mă naşte” sau “în dimineaţa asta, / 
(...) plec / să mă caut/ să mă găsesc/ să mă aflu...” Din punctul acesta aş 
vrea să pornesc pentru că, ştiu, tot aici vom ajunge, urmând paşii eleganti 
ai sinelui într-un cerc al rătăcirilor. Poetul Marius Iulian Zinca se priveşte 
pe sine însuşi printr-o prismă cromatică a iubirii. Nenumărate nuanțe, 
infinite frământări, cascadă de imagini plăcut distorsionate, revendicări de 
stele, beatitudinea visului, acestea fiind notele muzicale cântate şi 
dansate în acelaşi timp de dumnealui. Fiecare poezie este un vals cu 
Iubirea, în prezenţa unui juriu format din: doamna Nelinişte, domnul 
Suflet, dom’soara Dorinţă, sora Eşuare, junele Zbor, bătrânul Timp, 
etc... Un juriu care nu acordă calificative, ci îl provoacă pe autor la o 
cadență lirică debordanta... În această fierbinteala, pe de o parte onirică 
„visez cu ochii deschisi,/ noaptea în care alerg/ spre tine să facem 
dragoste”... pe de alta atât de dureroasă într-un adevăr nepalpabil 
“Moartea/ nu are / nevoie de noi/ fără suflet/ spunea cineva”, am 
identificat cu plăcere şi o nuanţă fariseică a fricii de singurătate: ,,frica- 
mi era/ să nu-nghet/ singur.” sau, “urechea/ pe piept/ să-mi aud/ bătăile 
inimii/ de teamă”. Da, da, cunoaştem foarte bine scenariul, aşa-s 
romanticii întârziați, îşi provoacă sentimente, apoi le distilează-n versuri 
care trec prin noi ca nişte plumbi nemiloşi. 

Poetul Marius Iulian Zinca, imitând conceptul Ziditorului, a 
avut grijă ca fiecare poem al volumului ” Valsul cuvintelor” să aibă un 
suflet şi un trup, în consecinţă această dihotomie poetică conferă un 
înţeles comun tuturor textelor, adicătelea Iubirea. şi dacă avem un 
exponent-liant, sau cum vreţi să-i spunem, conţinutul nu poate fi decât 
omogen, neexistând patinaje sau, mai rău, ieşiri în decor... O altă remarcă 
necesară de făcut este faptul că poezia prezentă în cartea poetului mai sus 
amintit are şi o dimensiune ludică. Jocuri de(din) cuvinte, atent 
selecționate, putem întâlni frecvent în structura textelor. (vezi poezia cu 
titlul „Cifra”). 

Recomand această carte iubitorilor de fragil, celor care ştiu 
plimba elefantul printre portelanuri, celor care judecă şi gândesc cu 
inima, celor care îşi poartă sufletul la rever. “Valsul cuvintelor” nu este o 
carte a momentului actual, ci o carte a trecutului şi a viitorului. În ea 
există comori la vedere şi de asemenea nestemate ascunse. Totul depinde 


numai de disponibilitatea noastră, de pofta noastră de frumos, de foamea 
noastră pentru Iubire. 


Costin TĂNĂSESCU 


Gândul 


îmi zboară cometă 
pe cerul inimii 
plin de stele ce 
lumină noaptea 


din poarta albastră 


cu stâlpi 
de iederă înaltă 


de la pământ izvoreşte 
sărutul îmbrăţişat 


galben de soarele ascuns 


în roşiatica dâră sângerie 
din necuprinsul tumult 


tăcut 
de paşi pe faleza 


cu stropi de iubire presărată. 


Tresalt. 


Nazuinta 


Noaptea 


imi plimbam trupul 
pe ţărmul apei 


şi priveam cerul. 


Sufletul 


îmi era deja 
la steaua 


ce-mi lumina drumul. 


Mintea 


născocea poteci 


să mi-l ajungă. 


Gândeam 
că la prima cotitură 


dintre apă si cer, 
voi ajunge 
la totul din mine 


şi alergam, 


alergam 
şi nu mă întrebam 
de ce valurile mării, 


inghiteau nisipul 


şi era tot mai mult, 
mai lungă 
cărarea până 


o să-mi las trupul 


şi o să alerg cu gândul 


să-mi ating 


steaua. 


Asteptare 


imi 

conduceam 
sufletul cu privirea 
pe norul 

lung, subţire. 


Gândeam 


că la capătul lui, 
e fericirea 


şi o să am norocul 
să mă îndrăgostesc, 


să apuc 


să o ating, 
să o simt, 


să trăiesc 


înainte să primesc 
votul de blam 


de (re) început de drum 


al iubirii. 


Valsul iubirii 


O clipă nebună 
a făcut-o pe ea 


să-mi dea în dar 

inima ei. 

Îmi valsa 

sufletul pe stropii 

de fericire picati 

pe faleza iubirii. 

A venit noaptea 

cu dimineaţa ei mohorata, 
să-mi spună, 

să mă-ntrebe într-o doară, 


dacă poate 


să-şi ia înapoi 


ce-i aparţine. 

Nu, 

i-am răspuns plutind 
pe cerul plin de cer 


fără ţărmuri. 


Nu putea încă vedea 


că nu pe mine mă-ntreba, 


eu îi apartineam. 


Pe ea se intreba. 


Valsam. 

Trupul... 


de lut, l-am lăsat să ardă, 
să prindă coajă, 


să fie tare, 


să reziste la loviturile vieţii. 


Doar 

de ciocanul oamenilor 
din cuvinte, 

mi-am lăsat sufletul 


ca o plastilină 


îmbibată cu stropi 


de apă-sânge, 


să oblojesc fisurile 


ce apar 


şi-l bag la copt... 


iarăşi. 

Dincolo... 


de noaptea 


cerului fără cer, 


era surâsul unei zile 


cu soare şi razele 


cădeau albastru peste 
verdele ascuns doar 


la mine 


de negru. 


Priveam adânc 


în susul sufletului 


să-mi găsesc 


bucata mea de roşu. 


Trăiam 


iluzia vieţii 


pe ţărmul timpului. 


Nestiinta dorului 


A 
început 


să plouă, 


parcă ştia cerul 


că eu nu mai am lacrimi. 


Mă trece gândul 


să-mi aprind o tigară 


şi-n fumul 


ce prin ochi 


şi prin suflet iese, 


îndreptam 


inima spre tine 


sau 


spre neant, 


nici eu nu mai ştiu. 

Probabil... 


n-am învăţat nimic. 


Au trecut 
vieţi peste noi 


să ne (re) întâlnim acum, 


să ne întregim, 
dar 


repetăm greşelile 
din cuvinte 


fără să ne vedem, 


doar interpretări 


de valuri lovite de țărm 
dăm bărcii 
ce ne poartă 


în viaţa care 


nu ne lasă 
pustiiti 


in suflet. 

Sigur 
mi-am lăsat ochii 
la poarta sufletului 
să se odihnească. 
Acum, 
doar pleoapele 
tin loc ochilor să cred 


că văd în întuneric. 


Plecat în gânduri, 
nu mi-am mai găsit 


nici ochii, 
nici sufletul. 


Mă-ntreb 


dacă ai puterea 
să vezi asta sau 


mai aştept. 

Culoarea... 


ta, e roşu (a)prins 
din tangoul ce 


valsează 

pe albastrul porţii 
dintre noi. 

Eu 

orb, tu 

doar împrăştii parfumul 


pe urma paşilor tăi 


să-l simt, 
să nu greşesc 


viitorul 
sunet să-l sfărâm 
pe caldarâmul 


minţii din suflet 


şi puzderie de stele 
să-mi acopere privirea 


şi aşa oarbă de lumina 
ce mi-a fost dată 
într-un început 

de verde 

din grădina 


cu noi. 

Degeaba... 


iti spun 

că nu ai de unde să ştii 
cum e să fii 

nefericit de fericire. 


Nu ştiu 
să ţi-o desenez. 


M-aşez la şevalet 
cu pensula pregătit 


să o prind. 

Fuge mereu. 

Am tot strigat-o, 
i-am spus 

că te chem pe tine 
să-mi dirijezi 


degetele, 


că o priveşti 
cu ochii tăi 


în suflet. 


Nici zborul 

nu i l-am (cuprins 
pe cerul roşu 

de sângele 

ce-mi zvâcnea 


în orizontul meu. 

Nu mai ştiu 


să fiu eu, 
mă caut 
undeva 


prin timp. 
Într-o vreme, 
mă plimbam 
pe acolo. 
Alergam 
după iubiri, 
după năluci 


ce mă bântuie 

şi azi când 

privesc 

la vascul inverzit 
cumpărat în ajunul 
Crăciunului meu, 
nu m-am aflat, 

voi hălădui mereu 


pe coclaurile pline 


încărcate cu amintiri 
dulci şi amare. 


Sigur mă voi găsi 
într-un nod de gânduri 


de tine. 

Primul... 


gând şi ultimul 
cu timpul între ele, 
era al meu 


şi-n noapte vis 
cu tine toată, 


mă alunec 
printre clipele 
cu ochii deschişi 


prin ceața 
ce dezbaieră cerul 
de stelele căzute 


fulgi 


în ziua-n care 

ca doi copii, 

cu sania pe pârtia 
drumului dintre noi, 


aruncam cu bulgări 


să-l scurtăm. 

baie 


fierbinte să mă răcorească 
mi-am zis că-mi trebuie, 


nu ştiu de ce şi cum, 
doar văzul îmi rămăsese 


intact 


când mă priveam, 
eram eu 


şi miroseam a tu, 
mă săpuneam de zor 
cu palmele ce păreau 


că te ating pe tine, 


nu pe mine 
să mă eliberez 


de gândul 
ce nu-mi da pace 


şi sfredelea 


adânc coaja din eu-l tu 
să-mi cuprinzi sufletul 


în zăbrelele cerului. 


Căutam un rost 


Furtuna, în contratimpul 
asteptar 
plinului de tine, 
in rafale, cred, 


mi-a spălat pietrele 
adunate-n templul 


de la intrare în suflet. 


Acum ninge, 
ninge cu imagini, 


imagini 
ce-mi arătau paşii tăi 
aşezaţi fulgi unul peste altul 


pe strada 
gândurilor mele. 


Pornisem 
la drum 
inainte de a fi eu, 


te căutam pe tine 
ştiind c-am să-mi găsesc 
cuvintele 


şi 
te-am zărit, 


erai acolo, 
te rugai 


şi 


eu 
mă rog..., 


acum. 


Oricând 


să fie, dar 
mai ales acum 
să taci în albul 


ce e roşu-n mine, 


în surdină 

cu draperia 
sufletului trasă 
peste întregul tu 


cu distanţa 

ce se micşorează 

din năvala fulgilor 
căzuţi în coama dealului 


de mine 

şi apa 

a îngheţat 
pentru patina 
gândului 


spre tine 
şi tu 


eşti... 


w 
D 


E lună 


alb e pământul 

şi nu pot să-i explic 
ameninţarea 
paşilor mei 

în drumul spre tine 
orb 


şi murdari de noroi 
când am trecut 
prin cimitirul amintirilor 


să-mi privesc buchetul 
de trandafiri 


să smulg unul 

cu roşu 

să mă catar 

la fereastra din care 
în liniştea 


de afară, 


notele inimii bat 
clopotele ametite 


de dor. 


Valsează 


tăcerea cu fulgii, 


scântei coboară 
din ceruri, pe poteci 


nescrise de doruri 
aprinse şi săruturi 


niciunde pe trupul 
bântuit de vânt, 


pictează-n culori, 
paşii dinspre noi. 


Dimineaţa nopții 


m-a trezit 
printre cuvinte 
cu banchize razlet aşezate 


ici şi colo 

între 

pauzele de respiraţie 

ale braţelor 

să le prind, 

să-mi odihnesc picioarele 


obosite de alergatul gândului 


pe lanţul ce mă trage 
la capătul lumii 


(să rabd, 
să sper, 
să strig,) 


să-mi peticesc inima 


cu tine. 


Înainte 


era sufletul 
în marea de alb 


şi rece bătea 
vântul pe creasta 
din munte 


cu flăcări ieşite 
prin gândul dorinţă 
să-mi topească 


amintirea de mine, 


să mă umple 
cu visul de tine 


troienit pe cărări 
de cerul necer 


m-aşez 
în genunchi, 
privirea ridic 
din timpul trecut 


în clipa 
ce-și deschide dimineaţa 


să-mi inalt prezentul. 


nu trebuie 
să-ţi fie teamă 


că sărutul nostru 
e prea fierbinte 


şi 

toata zăpada 
dintre noi 
s-ar topi 

şi 


şuvoaie 
curgând 


pe obraji, 


s-ar umple 
pământul de ape, 


nu inundaţiile ne vor pune 
stavilă sufletului nostru 


să plutească 


spre punctul acela nezărit 
să ne împlinească întregul. 


Am vrut 


să mă cunosc 
dinainte de a mă naşte 


şi tot alerg cu mintea 
împrejurul sufletului 


să mă descopăr chiar 
dacă ştiam că-n poarta vieţii, 


voi da de tine şi doar atunci, 
acoperit de imbratisarile nopţii, 


voi privi prin ochii 
palmelor tale să mă ştiu. 


Am hotărât s-aştept 
alergând spre tine. 


Ştiu acum că şi tu mă aştepţi. 


îngheţat 

cocotat pe streaşina 
unui sant 

mai adânc 


când m-am tăiat 
la un deget şi roşu curgea 


şi aşteptam 
cu ochii lung pe stradă 


să nu mă transform 
într-o stalactită (şi tu) 


într-un tic şi tac 
de bătăi ale inimii, 


să mă găseşti 
(pe mine). 


Aştept. 

Din pat 


m-am deşurubat 
în dimineaţa asta, 
să plec 

(să mă caut, 

să mă găsesc, 


să mă aflu) în cuibul 
de tine lăsat undeva 
ca o închisoare 

cu zăbrele de cer 


într-o senzaţie de liber 


(con)strans de aripile 
ce nu vor 


să se mai deschidă. 

Tot 


timpul e timp 
pentru o recuperare 


(fie ea şi) mentală 
dacă din suflet porneşte 


şi e curat 
în mocirla gândului 


din dimineaţa 
cu portia de empatie 
încifrată 


în ocazia 


de albastru. 


Sunt 


o himeră 

cu himera-n noaptea 
din poarta 

cu sărutul furat 


de gerul 
aspru de fierbinte 


când 
în Zori 


mă trezesc 
bezmetic 


şi 
simt 
ruptura 


din limba dură 


a vieții. 

În frigul... 


din noaptea 


de afară, 
mă piteam 


în spatele 
unor grade 


din paharul 


ce scotea 
rotocoale de fum 


în lipsa ta 
de mine 


şi frică-mi era 
să nu-nghet 


singur. 

Coala... 
de hârtie şi pixul 
stau pe cearceaf 
lângă mine 


ciocolata 
şi ceva de rontait 


idei 

în lumina 
unui televizor 
şi e 4 din zori 


şi somnul nu vine. 


E 

perioada 

când ştii că 

trebuie să aşezi 
cuvintele ce ard mocnit 


în tine 


şi nu ies 
din gândul dus, 


plecat la ea 
şi ea doarme, 


doarme 

şi visul e departe 

de dimineaţa care bate 
în fereastra luminată 
încă de nesomnul 


ce-mi bântuie 


mintea. 

M-am trezit 


în dimineaţa amiezii 
fără gândul 

plecat de aseară. 
Îmi spuneam că 
iarăşi 


îmi voi bea cafeaua singur, 
fără să am taifasul cu el 


despre tine. 

O fi rămas înzăpezit 

pe undeva că nu mai ştiu 
de avea aripi sau nu 


să zboare, 


dar pe timpul ăsta parcă, 
îi dădusem o haină 


să nu-nghete 
la căldura altui gând. 


ÎI aştept 
încă 


sper să mai am cafea 
şi pentru el, 


de nu, 

îl scufund în apă 
să se-ncălzească 
în frigul 


din noapte. 

glacial(a) 
in jur, 


doar înlăuntrul meu 
isi făcea de cap 
ecuatorul dorului 


de tine 


şi izbucnea 
în vulcanice pete 


de roşu 
(pe cerul de alb) 


cu stele ce-nfloreau 
pe geamul 
din ochii cu care 


priveam 


urmele din inimă 
ce mă purtau încătuşat 


la poarta 
din gradina timpului 


tău. 

În noaptea... 


pentru o altă zi, 


doar semne aglomerate 
de imbratisari 


fără cuvinte 
de tine 


şi eu mă-ntreb 


vorbele 
unde sunt lăsate 


pe paginile căror cărţi 
sistematic aranjate 


în biblioteca 
minţii de noi ştiută 
şi-n al căror limbi, 
alfabetul lor, 


nu poate fi citit 


cu ochii deschişi? 

întreg eram 
până când mi-am dat seama 
că mintea era plecată, 


dar nu i-am simţit lipsa. 


Aveam trupul, 
aveam sufletul, 


păream un tot 
cu mamă şi tată. 


Mi-a trebuit 
o clipă cât o viaţă, 


să mă simt orfan 


de sufletul plecat 
să se umple 


cu sufletul pitit, 
ascuns în tine 
departe de mine 

şi doar firul gândului 


ca un telefon 
mi-a vorbit, 
mi-a şoptit 
că eşti 

şi eu 


trebuie să alerg 
pe drumul aşternut 


cu pietre, 
cu ape, 
cu nameti. 


Trebuie. 

Undeva 


între cer şi pământ, 
mi s-a cumpărat un loc. 


Nu mai era 
niciunde în altă parte. 


Tubeam pământul, 
dar priveam spre cer. 


Am intrat 
în jocul vânzărilor 


şi am învăţat să (mă) vând. 
Îmi ziceam 

că poate voi găsi 

vreun cumpărător de loc, 
locul meu, dar 

viaţa mi-a oferit 

o frantura pe pământ 


şi o eternitate în cer. 


Nu m-am gândit 
că oferta nu era bună. 


Priveam în ape 
şi vedeam cerul. 


Nici nu ştiu 
de era noapte sau zi. 


O lumină ca o stea, 
m-a făcut să-i dau sufletul 


degeaba. 


Acum învăţ negocierea 
până la terminarea contractului 


(cu viaţa). 


Voi realiza 
unde-mi e 


să tratez cu ea 
să mă mai lase 


până-l voi aduce înapoi. 


Poate. 

Vorbesc... 


cu şoaptele 
şi tu 
nici nu vezi 


cum 
urechea mea 
e pâlnie aşezată 


peste gura ta 


să-mi ascult 
bătăile inimii 
când 

le vine timpul 


şi le asez 
de jur-mprejurul meu 


să-mi încălzească 
noaptea. 


Adulmec 


noaptea 

cu o singură stea pe cer 
ce lumina poarta 

în care 

ţi-am furat sufletul. 


L-am luat 
ca să nu fie singur 


al meu 


şi te-am lăsat 
să crezi că 


tu eşti Eu, 


dar n-ai simţit dimineaţa 
când ţi l-am furişat 


în buzunarul de la piept. 


Era siguranţa mea 
că-i va fi bine 


întreg 
cât eu voi alerga 
cu mintea 


pe coclauri de 


eu sunt Tu. 

Mi-am închis... 


sufletul în trup 
să nu mai zboare. 


I-am lăsat ochii 
drept fereastră 

să ciugulească 
firimiturile 

de dorul 

de afară, 

să-l pretuiasca atunci 
când trupul 

obosit de acest 


dute-vino 


al gândului 
spre tine, 


îl va elibera. 


Prin 


trupul 
impasibil 
la durere, 


mi-am tras 
o mască la suflet. 


L-am 

lăsat 

să iasă 

la plimbare. 

Nu 

mi-a spus 

că s-a aplecat 

să simtă parfumul 


unei flori. 


S- a intepat 
in spinii 


din preajma. 


Sangera 
sub masca 


de dor. 


Eram pierdut. 

Vibram... 


cu totul 
când am deschis ochii. 


Alergam 
cu privirea 
de la o floare la alt 


copac ce-şi aşterne 
frunzele covor coborât 
din munţi cu izvoare, 


râuri ce se pierd în marea 


de parfumul anotimpurilor 
repetate-n zborul păsărilor 


pe faleza cu şezlongul 
din picioarele mele făcut 
şi nu mai vroiau să plece. 
Simteau 

ploaia venind 

de undeva de departe 

cu tine păşind 

pe aleea sufletului meu. 


Nu mai vibram. 


Trăiam. 

Tăcerea 


mi-am luat-o cu mine 
să răsune 

ecoul din paşii ei 

în pauzele de respiraţie 


dintre cuvintele 

ce strigă 

prin vene să mă doară 
dorul (cu)prins 

în flagrantul invaziei 
din noaptea ce bate 


la uşa din capătul tunelului 


cu lumina 
din pofta de gogosi 


şi vin, 


vin roşu de port...o 
mansardă plină 


de hârtii şi cesti de cafea 
cu zatul rămas, 


trimis în zare 
cu fumul din ţigara minţii 


rostită-n microfoane 
şi ea tace, 


tace să nu dezlege 
(de)dublarea din noi 


până la capăt şi înapoi. 

Cafeaua 


e portia mea de somn 

din timpul zilei. 

Mi-o servesc 

dimineaţa, la prânz şi seara 
neuitând de cea dintre mese. 
Cu ea, 

visez cu ochii deschişi, 
noaptea în care alerg 

spre tine să facem dragoste 
nebună de noi 

detaşaţi 

de trup. 

Doar sufletele împreunate 
în dorul adunat peste ziua 
plină de tăcerile noastre, 
îşi şuşoteste chemările, 

mă trage de mâna 

cu care înşirui cuvinte, 

să mai sorb 


o gură 


cu tine. 

Îngerul albastru 


a sosit, 
se odihneşte-n braţele mele. 


Mă uit 

la el şi-mi (a)pare ca o carte 
cu toate anotimpurile vieţii. 
Se întinde 

foaie după foaie 


cu lunile din an. 


N-am ştiut niciodată 
de ce a zăbovit în mai 


mai mult. 

O fi ştiut că-mi plac 
vişinele, dar ele apar 
mai târziu, 

prin iunie, iulie şi august 
îmi stă. 

S-a oprit 

în octombrie 

iarăşi 

în decembrie 


doarme. 


49 


Speranţe 


mi-am pus 
în ziua când lacul 
s-a dezghetat atât cât 


îmi trebuia 
să spăl zăpada 
ce s-a murdărit 


pe mine 


cu gândul 

că nu pot schia 
pe pârtia 
aşternută fals 


între noi 

din altarul 

sufletului, unde întind 
braţele prin mir...ul iubirii 
să pot 

aluneca 


pe valul dorului 


de tine. 

Cuvintele 


curgeau 
din mine 


în afară 


şi 

se luau 
la ceartă 
între ele 
cu balta 


de ideile ascunse 
în mintea jucăuşă 


când 

din ochi 
izvorau albe 
peste cele roşii 
şi 

mergeam 

la ruletă 


să le joc, 


(poate) mă aleg 
dintr-o singură culoare 


cu gândul 


din suflet. 

Gramatica 


mi-a pus 

în încurcătură 
mintea 

cu sentimentele 
ce vroiau 

să se exprime 


liber 


prin pronume personal 
atribu(i)t în pădurea 


de substantive comune 
aşezate static în (ne)mişcarea 


complementelor de caz 
fortuită în trecut 


prin viitorul prezentului 


cu tine. 


Nici... 


în vis 
nu mai pot să dorm. 


Mă ridic 

din pat, 

îmi scot Murgul 

din Exerciţiul functiunii 
şi plec călare 

două străzi de mine 


mai încolo, 


pe Oituz 
la cârciuma cuvintelor. 


Priveam 

bărbaţii dinlăuntru 

cum îşi aruncau sticlele 
peste biliardul vieţii 

şi geamuri sparte 

de la jocurile unei rulete 


cu man(ş)etă 

de beti de cuvinte ce erau. 
Să sun la 112, 
mă-ntrebam dacă are 


vreun rost când secţia 


poliţiei din mine, 
era la o stradă mai jos 


şi se numea 3, 
fatidicul 3 cu lupta 


(minţii cu sufletul 
şi suveran trupul) 


copilului din mine. 
Noroc 


că a deschis ea ușa 
de la cameră, 

m-a chemat 
la cafeaua făcută din zori 


şi era 11 la amiază. 

În ruptul capului 


nu am crezut 

că dacă pui faină 
într-o cană cu apă 

la dospit 

şi o prăjeşti bine, 

te poţi îndrăgosti 

de rumeneala obrajilor 
ei 

când o pudrezi cu 


zahăr dar, 


ajungi la mijlocul ei 
şi vezi că e goală, 


fără suflet. 


A plecat în căutarea 
întregului ce îi lipsea. 


Doar eu, 


(ca un nesătul,) 
devoram toata oala 


de gogosi 
să o ştiu în mine, 
când o să vină, 


să nu se găsească 


în altă parte. 

„Moartea 


nu are 
nevoie de noi 


fără suflet” 


spunea cineva 
şi eu 


m-am curentat atunci 
când 

mă ştiam că am 
conflicte cu ea 

dar 

nu m-a luat nicicum. 


Stau 


acum 
în block-start. 


Gândesc cum să alerg 
să-mi aduc sufletul înapoi, 


să am 
iubirea cu mine, 


să nu vină 
după ea. 


Nu 


m-aş suporta 
şi m-aş lua la trântă 


cu ea 


omorându-mă... 

Afară 


ploua de aseară 
cu mintea ce îmi transpira 


gândurile împreunate 
de un lătrat de câine 
(n-aveam cocoş la bloc) 


în zori 


reconstituiam istoria 
cu tine şi erai în vieţile 


dinainte. 

Nu reuşisem să-ţi atrag atenţia 
până acum când m-ai văzut, 
dar ploua atât de des încât 
perdeaua era aşa de groasă 

că nu puteam 

să ne atingem 

în viaţa asta, deşi 


e dimineaţă, 


bate în ferestre 
şi eu nu dorm încă, 


nici tu nu ţi-ai consumat 
răbdarea să ne aşteptăm 


(fie şi) într-o viaţă următoare. 

Cifre 


întortocheate stau 
pe acoperiş, 

la case 

şi se uită după soare, 


se-ntreabă 
dacă vine 


să se topească, 


să le dea virgula 
în cap 


la oameni 

când aleargă 

din colţ în colţ 

pe hârtia 
desfăşurată lung 

la calculator 

cu inimioare- balast 
din restul ramas 

de aseara, 

cand se credeau 
doar puncte insirate, 


in linie 


ca nişte transee 
în care aleargă 


ecoul meu şi tu 
eşti prea ocupată 
(cu virgula) 


să-l auzi. 

Atât... 


de îngrămădite 
sunt gândurile 
că atunci 


când vreau 
să le aşez pe hârtie, 


îmi ies (parcă sunt) 
muşuroaie toate 


şi goale pe dinăutru. 
Furnicile 


nu ştiu unde sunt, 
desi 


e iamă. 

Îmi aprind 

o țigară 

şi trimit fumul 


spre ele, 


poate 
vor ieşi 


din ascunzisul lor, 
pe faleza înghețată 


a Dunării. 


Se zice că e albastră. 

Sub 


masca 
somnului din gene, 


mă trage 
ochiul să pomesc 


(ca-n viaţă) 

drumuri lungi, încrucișate, 
pietre, gropi 

şi furtuni stavilă puse 


râuri cu doruri ascunse 


în păduri, susur izvorul 
dintr-un cânt de păsărea, 


cerbu-n cornu(te)-i sună 
adunarea de flori multe, 


albăstrele și fragi dulci 


la cărarea 
ce-mi poartă paşii, 


sufletul 


să ţi-l aduc. 

pot 
să-ţi spun toate 
câte vrei să le auzi. 


N-am 

învăţat cuvintele 
ce-mi dezbracă 
sufletul. 

Doar tu 

(trebuie) 

să ştii 

când alergi 

prin dezordinea mea, 
că e lăsată 

să crească 

din piatra 

minţii 


să-i auzi lacrima 
ce inundă simţurile 


din gura şi ochii livizi 


după tine. 

Dezbat 


aprig 
cu mine 


dezertarea 
trupului 


când 
obosit de alergatul 
gândului 


prin văzduhul 
de dincolo de tine, 


s-a aşezat dormind 
la trunchiul de vişin 
din mine. 


În completul de judecată 
al minţii, 

a fost 

condamnat la topire. 


Mai 

trebuia 

ales călăul 

care să-l modeleze 
după suflet 


pe viaţă. 


Trebuia 


să echilibrez balanța. 
Adam şi Eva 

aveau grădină 

şi el 

a muşcat din măr. 


Luceafărul 
avea pe Cătălina. 


Eu nu aveam nimic. 


Am mers la piaţă 
şi mi-am cumpărat mere, 


(în dimineaţa asta) 


le-am aşezat în coş 
şi le-am pus lângă mine. 


Erau 

date în parg, roşii 
şi un pui de galben 
ca şi cum 

ar face cu ochiul. 
Acum aştept 
(poate) 

până-n seara vieţii mele, 
Eva sau Cătălina 
îmi vor surâde 

în grădina 


sufletului meu. 

urechea 

pe piept 
să-mi aud 
bătăile inimii 
de teamă 


să nu fac zgomot 
în liniştea din mine 


când 


alerg printre jaloanele furate 


ale vieţii cu tine 
şi vreau să cresc 


înapoi 


să simt bubuiturile 
din toţi porii 


cum 


te strigă. 


Palma 


o priveam 
şi număram 
intersecțiile cu 


linia vieţii. 
Adunam 

an cu an 

până unde 
întâlneam 

acea linie curbă 
a norocului 

din calea 
realizată 

cu tine 


pe muntele 


Venus. 

Capătul 


nu l-am văzut niciodată 
de la început 


pe pagina. 


Doar de la jumătate 

îmi începe viata 

si azi, 

trezit de spasmele ochilor 
într-o singură culoare, 


mi-am programat 


lentile cilindrice 
la un ochi 
să-mi comand, 


(la celălalt 
prindeam roşul) 


să prind albastrul. 


66 


Aspiram praful... 


să-mi zăresc urmele 


pe care am pomit 
în urmă cu ani. 


Nu le vedeam. 


Ploaia a spălat nisipul, 
soarele a uscat pietrele 


şi cerul părea că aleargă. 


Vântul mă lovea 
peste fata plină 

de timpul incrustat 
cu paşii tăi 

şi sângele 

nici nu mai ştiu 

ce culoare a avut. 
S-a uscat. 

Aştept primăvara 
sau 


toamna iernii mele. 


Vara e ata. 

Pădurea 


e goală iarna, 


doar noi 
ne îmbrăcăm sufletul 


(în haine) 

când iubirea 

o vedem 

în toate anotimpurile 


cum înfloreşte 


şi frunzele 
şi florile 


cresc 


şi ne-mbată 
şi noi 


goi, 


ne pitulăm 
în razele soarelui. 

Asteptam 


in graba 
sa ajung acasa 


dorului plecat 
in calea ta cu gandul 


primenit de potecile norilor, 


cu picioarele lasate-ntr-o baie 
fierbinte de nisip, 


să-mi sfârâie călcâiele minţii 
uitate. 


Aşteptam. 

Musc 


cu dinţii lipsă, 
de pânza fără cer- 


ul cu tine 


şi merg la amanet 
cu noaptea-n cap 


să pun gaj 
pe amintirea de ieri, 


gândul 
trimis peste fileu 


(ca la tenis) 


în căutarea 
back-end-ului 


tău, 
sufletul de 


game, set şi meci. 

Nu te caut... 


doar 
o cafea 


neagră 
am pregătit 
în dimineaţa asta 


cu aromă de tine. 


De îndulcit, 
ştiam că ai să vii 
să mă (re)cunoşti 


în mulțime. 


M-am lăsat 

îmbrăcat de măşti 

să nu împart 

clipele din noi, 

să mă aflu 

pe drumul gândului tău, 


să mă laşi 
să (0) beau 


de acolo, 
din tine 


toată. 


Să mi te arăţi 
ca şi cum aş fi 


oglinda ta. 

Colecţia 


de ghiocei din barbă, 


într-o stare de nervozitate 
necontrolată de mine, 


a dispărut 

sub aparatul de unică folosinţă 
aplicat în toate direcţiile 

feţei ce nu mă lăsa 


să văd desenul din lună. 
Eram prea mic, 

(nici părul ce-mi umbreşte 
ochiul 


nu puteam să-l văd) 


(a)plecat adânc la poarta 
-n care tu... 


Defectul... 


meu e că nu ştiu 
să mă satur. 


Înghit timpul 
nemestecat de foame 


dintre cafeaua proaspăt macinată 


de distanţa somnului, 

cu fumul strangulat 

în gări de tren, 

fără legătură directă 

cu tine 

pe celălalt țărm 

unde mi-am lăsat sufletul 


atunci 


când tu dormeai 
în visul 


cu mine. 

ai cu aroma 

de vişină putred(ă) încălzit 
când îmi curge nasul 

în batista de dorul ochilor ? 


(Aşa se face mortarul.) 


Îmi pun temelia 


şi la bază îmi îngrop suferinţa. 


Acum 

aştept cărămizile roșii 

de soare pe cerul albastru 
cu galben copt 


să le dau pauza de masa 
furnicilor 


la ştergarul din colt 
de la ochiul meu stâng 


cu pata de negru 
curat 


pod spre poarta 


din visul de noapte. 

Aburii... 


de cafea 
cu fumul din (ti)gara 


asteptarii, 


se unduiau 
(in ritmurile unui vals) 


printre alţi şi alte, 
în dimineaţa asta 


tulbure 
înlăuntrul meu 


cu seninul de afară 
pierdut în valul 


ce mi-a zdruncinat 
ţărmul 


poposit de tine 


o vreme. 

N-am înţeles 


de ce 
distanţa dintre trup şi suflet, 
nu poate fi ajunsă deşi, 


(chiar şi) în odihna picioarelor, 
ochii alergau şi 


maşina de spălat gânduri, 
a refulat aseară, 


mi-a împrăștiat dorul 
prin toată casa. 


Aveam norocul de cu zi, 
când ochelari mi-am luat 
să văd acum, să-l strâng, 
să nu las rămăşite din el 


în urmă 


sau 


(poate) 


trebuie să mai aştept o viaţă, 
să fim împreună 


eu cu mine. 

Cuprins 
Despre cercetarea sinelui, cu dragoste”. 


Culoarea. 
Degeaba. 
Nu mai ştiu 
Primul. 

O. 

Căutam un rost. 


Valsează.... 
Dimineaţa nopţii 


În ruptul capului 
„Moartea ... 

ZINCA MARIUS IULIAN 


Poetul Marius Iulian Zinca, imitând conceptul Ziditorului, a avut 
grijă ca fiecare poem al volumului ” Valsul cuvintelor” să aibă un suflet si 
un trup, în consecinţă această dihotomie poetică conferă un înţeles comun 
tuturor textelor, adicătelea Iubirea. 

Recomand această carte iubitorilor de fragil, celor care ştiu plimba 
elefantul printre portelanuri, celor care judecă şi gândesc cu inima, celor care 
îşi poartă sufletul la rever. “Valsul cuvintelor” nu este o carte a momentului 
actual, ci o carte a trecutului şi a viitorului. În ea există comori la vedere si 
de asemenea nestemate ascunse. Totul depinde numai de disponibilitatea 
noastră, de pofta noastră de frumos, de foamea noastră pentru Iubire. 

